Olga Carmona

Olga Carmona García (yo o tshotsweng ka Seetebosigo a le lesome le bobedi ka 2000) ke motshameki wa Spain wa kgwele ya dinao e e porofeshionale yo o tshamekang kwa morago mo molemeng a tshamekela setlhopha sa Liga F sa Real Madrid le setlhopha sa setshaba sa Spain. O kile a tshamekela Sevilla pele ga a ya kwa setlhopheng sa Madrid. Ke mothuusa mokapotene wa Real Madrid ebile ke mokapotene wa boraro wa setlhopha sa setshaba sa Spain. O tumile ka go kapotena setlhopha sa Spain go ya kwa phenyong ya bone ya ntlha ya sejana sa lefatse ka 2023.

 Tiro ya setlhopha 
A tsholetswe kwa Seville, Andalusia, Carmona o simolotse tiro ya gagwe ya kgwele ya dinao a le dingwaga tse thataro le Sevilla Este."Olga Carmona: el futuro del Sevilla femenino" [Olga Carmona: the future of Sevilla Women's] (in Spanish). Diario AS. 14 December 2019. Retrieved 14 December 2019. 

Mo motshamekong wa ga Carmona wa setlha sa ntlha se se porofeshionale, o ne a nna le seabe sa dino tse tlhano mo metshamekong e le masome mabedi le botlhano jaaka Sevilla e fetsa mo maemong a lesome le bobedi."Olga Carmona, cinco goles esta campaña con el Sevilla FC Femenino" [Olga Carmona, five goals this season with Sevilla FC Femenino] (in Spanish). El Corner de Sur. 29 April 2018. Retrieved 14 December 2019 Ka 2007 o ne a ya kwa setlhopheng sa banana sa Sevilla FC kwa a neng a ya go nna dingwaga tse di ferangbongwe. Mo setlheng sa 2016–17 Carmona a tsena mo setlhopheng sa ntlha se se neng se tshameka mo  Segunda División lephatla la bobedi la Spain ka nako eo. O ne a kgona le setlhopha sa gagwe mo setlheng sa ntlha go tlhatlosetswa kwa  Primera División. Fa setlhopha se se felela kwa tlase fa gare ga tafole ya liki mo ditlheng tse tharo tse di latelang, Carmona o ne a goroga kwa sekamakgaolakgang a dikopi tsotlhe tsa bobedi tsa mo gae ka 2018–19 le 2019–20 kwa Sevilla e neng ya fenngwa ke ba ba neng ba fella ba fenya eleng Real Sociedad le FC Barcelona.

Ka selemo sa 2020, Carmona a saena le setlhopha sa letlhakore la bomme se se neng se le sesha go tlhamiwa sa Real Madrid."La perla sevillana Olga Carmona fichará por el Real Madrid". Diario AS (in Spanish). 30 June 2020. Retrieved 4 August 2023.

 Tiro ya boditshabatshaba 
Carmona o fentse European Championship ya 2018 le setlhopha sa setshaba sa U-19 ba betsa Jeremane ka nno go lefela kwa makgaolakgang. Ene ka bo ene o ne a nna le seabe sa dino di le nne mo metshamekong e le lesome mo go ipatleleng phatlha le kwa makgaolakgang go fenya sekgele. Ngwaga moragonyana, o ne gape a na le U-19 kwa makgaolakgang a European Championship kwa setlhopha sa gagwe se neng sa latlhegelwa ka nno go tse tharo kgatlhanong le France kwa sekamakgaolakgang, morago ga nako e e okeditsweng."France-Spain line-ups | Women's Under-19 2019". UEFA.com. Retrieved 18 September 2023.

Ka Moranang a le lesome le boraro ka 2021, Carmona a dira tshameko ya gagwe ya ntlha ya setlhopha se segolo mo motshamekong wa botsalano kgatlhanong le Mexico.EFE • •, Por (20 August 2023). "Quién es Olga Carmona, la jugadora que le dio la victoria a España en Copa Mundial Femenina 2023". Telemundo Dallas (39) (in Spanish). Retrieved 18 September 2023.

FIFA Women's World Cup 2023

Ka 2023 a le dingwaga tse masome a mabedi le boraro, Carmona a nna le seabe sa botlhokwa mo phenyong ya SpainWitney, Lee (27 August 2023). "Who are the players who won the World Cup with Spain?". Her Football Hub. Retrieved 26 October 2023. mo sejaneng sa lefatshe, kgabagare a tlhophiwa e le mokapotene wa setlhopha sa Spain mo sekamakgaolakgang le makgaolakgang a setlhopha abo a nosa dino tsa botlhokwa mo mongwe le mongwe wa metshameko e mebedi eo."Olga Carmona, la flamenca que ha metido a España en la final del Mundial". Vanity Fair (in European Spanish). 15 August 2023. Retrieved 18 September 2023."Quién es Olga Carmona, la jugadora que ha marcado el gol que ha dado a España su primer Mundial Femenino | Onda Cero Radio". www.ondacero.es (in Spanish). 20 August 2023. Retrieved 18 September 2023.Nowakowski, Wojciech (27 August 2023). "Spain's World Cup triumph: A win for Vilda and Rubiales, not the players". Her Football Hub. Retrieved 26 October 2023. 

Mo sekamakgaolakgang kgatlhanong le Sweden ka Phatlwe a le lesome le botlhano, Carmona a thusa setlhopha sa gagwe go bona phenyo ya dino tse pedi go e le nngwe fa a nosa nno ya botlhokwa go tswa kwa tlhagong e e tlhamaletseng e telele.Harris, Daniel (15 August 2023). "Spain 2–1 Sweden: Olga Carmona Stunner Sees La Roja into First-Ever Women's World Cup Final After Goal-Laden Finale". Eurosport. Retrieved 20 August 2023. Malatsi a matlhano moragonyana, mo motsotsong wa bo masome a mabedi le boferabongwe wa makgaolakgang kgatlhanong le Enyelane, a nosa nno e le nosi jaaka Spain e ne e ya go fenya ka nno go lefela go gapa sejana."Spain's Olga Carmona scores goal vs. England in 29'" (video). Fox Sports. 20 August 2023. Retrieved 20 August 2023. Carmona o ne a bidiwa e le motshameki wa motshameko mo makgaolakgannyeng."Spain 1-0 England match report". FIFA. 20 August 2023. Retrieved 20 August 2023.

Ka Phalane wa 2023, Carmona o ne a rurifadiwa ele karolo ya boeteledipele le bokapotene ja setlhopha.Chavala, Laura Busto (26 October 2023). "Olga Carmona becomes Spain captain over Bonmati and Mariona". Her Football Hub. Retrieved 26 October 2023.

 Botshelo ja gagwe 
Kgaitsadie Carmona yo motona mo go ene, Fran Carmona ke motshameki wa kgwele ya dinao ebile o tshameka kwa morago mo setlhopheng sa CD Teruel."Fran Carmona, primera renovación del CD Teruel". CARTV (in European Spanish). 29 May 2023. Retrieved 18 September 2023.

Fa a gola, batsadi ba ga Carmoona ba ne ba gatelela gore a seka a tshameka kgwele ya dinao mme ba mo laolela ka fa go thumeng, thenese le mmino wa flamenco; ba feletse ba itlhoboga fa a sa kgone go fetola mogopolo wa gagwe."Olga: Reaching a final was unthinkable a few years ago". FIFA.com. 17 August 2023. Retrieved 20 August 2023.

Rraagwe Carmona o ne a tlhokafala morago ga go lwala ka lebaka, malatsi a le mabedi pele  ga makgaolakgang a sejana sa lefatshe sa 2023 se mo go sone a neng a nosa nno ya phenyo. Mmaagwe le bokgaitsadie ba ne ba le kwa Australia go mo lebelelaa tshameka mme o utlwile ka loso la ga rraagwe morago ga go keteka phenyo ya Spain."Spain's World Cup hero Carmona learns of father's death after final". Reuters. 20 August 2023. Retrieved 20 August 2023."Olga Carmona told after Women's World Cup final that father has died". BBC Sport. 20 August 2023. Retrieved 20 August 2023.

E sale ka 2023, fa godimo ga maikarabelo a gagwe a porofeshionale kwa Real Madrid, Carmona o mo thulaganyong ya go fetsa dithuto tsa gagwe tsa digrata tse di kwa tlase tsa Physical Activity le Maranyane a Metshameko.Leveridge, Sam (21 August 2023). "From Flamenco Dancing To World Champion: Spain Hero Olga Carmona's Unorthodox Journey To The Top". Forbes.com. Retrieved 26 August 2023.

 Dipalopalo tsa tiro 

 Setlhopha 

 E sale ka motshameko o o tshamekilweng ka Mopitlo a ferabongwe ka 2024"Olga Carmona National Team Stats, Goals, Records". FBRef. Retrieved 19 October 2023.

+Iponagatso le dino go ya ka setlhopha, setlha le kgaisanoSetlhophaSetlhaLikiNational cupContinentalTse dingwePalogotlheLekalaIponagatsoDinoIponagatsoDinoIponagatsoDinoIponagatsoDinoIponagatsoDinoSevilla2017–18Primera División25500——2552018–19Primera División30230——3322019–20Primera División20020——220Palogotlhe75750——807Real Madrid2020–21Primera División28510——2952021–22Primera División2823183104062022–23Liga F2634081103942023–24Liga F185107210277Palogotlhe10015912363013522Palogotlhe ya tiro175221412363021529

 Tsa boditshabatshaba 

 E sale ka motshameko o o tshamekilweng Tlhakole a le masome mabedi le boferabobedi ka 2024"Olga Carmona National Team Stats, Goals, Records". FBRef. Retrieved 19 October 2023.

+Iponagatso le dino go ya ka setlhopha sa setshaba le ngwagaSetlhopha sa setshabaNgwagaIponagatsoDinoSpain20215020221302023183202420Palogotlhe283

 Lenaane la dino le maduo la dino tsa Spain pele, molokololo wa dino o supa dino morago ga nno nngwe le nngwe ya ga Carmona.

+Lenaane la dino tsa boditshabatshaba tse di nositsweng ke Olga CarmonaNo.LetsatsiLefeloMoganetsiDinoMaduoKgaisano119 February 2023CommBank Stadium, Sydney, AustraliaAustralia1–32–32023 Cup of Nations215 August 2023Eden Park, Auckland, New ZealandSweden2–12–12023 FIFA Women's World Cup320 August 2023Stadium Australia, Sydney, AustraliaEngland1–01–0

 Ditlotla 
Spain

 FIFA Women's World Cup: 2023
 UEFA Women's Nations League: 2023–24"Women's Nations League final: World Cup winners Spain beat France 2–0 in Seville". BBC Sport. 28 February 2024. Retrieved 28 February 2024.

Spain U19

 U-19 European Championship: 2018

Individual

 FIFA Women's World Cup Final Player of the Match: 2023"Visa Player of the Match: Olga Carmona". fifa.com. 21 August 2023. Retrieved 18 September 2023.
 FIFA FIFPRO Women's World 11: 2023"Who made the 2023 FIFA FIFPRO Women's World 11?". FIFPRO. 15 January 2024. Retrieved 15 January 2024.
 IFFHS Women's World Team of the Year: 2023"IFFHS WOMEN'S WORLD TEAM 2023". IFFHS. 4 January 2024. Retrieved 4 January 2024.

 Metswedi